บาทแข็งโป๊ก!! ปิดเทรดรอบวัน 30.44 บ./ดอลล์ หนักสุดรอบ 6 ปี 3 เดือน
บาทแข็งโป๊ก!! ปิดเทรดรอบวัน 30.46 บ./ดอลล์ หนักสุดรอบ 6 ปี 3 เดือน
บาทแข็งโป๊ก!! ปิดเทรดรอบวัน 30.44 บ./ดอลล์ หนักสุดรอบ 6 ปี 3 เดือน
12 ก.ย. 2562

ผู้สื่อข่าวรายงานว่า เงินบาทปิดตลาดวันนี้(12ก.ย.62) ที่ระดับ 30.4450 บาท/ดอลลาร์ โดยค่าเงินบาทแข็งค่าสุดในรอบ 6 ปี 3 เดือน ซึ่งนับตั้งแต่วันที่ 3 มิ.ย.2556 อยู่ที่ระดับ 30.3370 บาท/ดอลลาร์ หลังสงครามการค้าผ่อนคลาย

ด้านนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.57 บาท/ดอลลาร์ แข็งค่าจากปิดตลาดเมื่อเย็นวานนี้ที่ระดับ 30.58 บาท/ดอลลาร์ หลังตลาดคลายกังวลเรื่องสงครามการค้าที่มีแนวโน้มผ่อนคลายลง ส่งผลให้นักลงทุนเข้ามาซื้อสินทรัพย์เสี่ยงมากขึ้น
“บาทแข็งค่าจากเย็นวานนี้เล็กน้อย หลังมีข่าวดีเชิงบวกเรื่องสงครามการค้าที่ต่างฝ่ายต่างถอยกันคนละก้าว ทำให้นักลงทุนหันมาซื้อสินทรัพย์เสี่ยงมากขึ้น ขณะที่ค่าเงินในตลาดเกิดใหม่ปรับตัวแข็งค่า” นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 30.55-30.65 บาท/ดอลลาร์ ขณะที่ตลาดยังรอดูผลประชุมของธนาคารกลางยุโรป (ECB) ในคืนนี้ ซึ่งคาดว่าจะมีมติปรับลดอัตราดอกเบี้ยและออกมาตรการผ่อนคลายเชิงปริมาณ (QE) รอบใหม่